rejauldu/bengali-wikipedia huggingface dataset:
অরিন্দম সেই ব্যক্তির জন্য সংস্কৃত যে তার সমস্ত শত্রুকে জয় করেছে। হিন্দু দেবতা শিব এবং কৃষ্ণেরও এই নাম রয়েছে। এমনকি মহাভারতের অর্জুন এবং রামায়ণের ইন্দ্রজিৎ তাদের সাহসিকতা এবং শত্রুর উপর বিজয়ের জন্য একই নাম। নাম উল্লেখ করতে পারে:   ব্যক্তি   অরিন্দম চট্টোপাধ্যায়  অরিন্দম ভট্টাচার্য (ফুটবলার)  অরিন্দম শীল  অরিন্দম দাস  অরিন্দম ভট্টাচার্য  অরিন্দম চক্রবর্তী  অরিন্দম রায়  বিষয়শ্রেণী:হিন্দুদের প্রদত্ত নাম বিষয়শ্রেণী:সংস্কৃত ভাষার নাম
রবার্ট চার্লস কারম্যান (১৬ ডিসেম্বর ১৯৪৭ - ২৭ ডিসেম্বর ২০১৮), আর. বোল্লা নামেও পরিচিত, একজন মার্কিন অভিনেতা ছিলেন। যার "পর্নোগ্রাফিক স্বর্ণযুগে" একটি বিখ্যাত পর্নোগ্রাফিক অভিনয় ক্যারিয়ার ছিল। পর্ণ চলচ্চিত্র শিল্পে ১৯৭০-এর দশকের মাঝামাঝি থেকে ১৯৮০-এর দশকের মাঝামাঝি পর্যন্ত তিনি ১০০ টিরও বেশি পর্নোগ্রাফিক ছবিতে উপস্থিত হয়েছেন, এর সবচেয়ে বিখ্যাত ডেবি ডুস ডালাস (১৯৭৮)৷  প্রাপ্তবয়স্ক অভিনেতাদের মধ্যে তার প্রশংসনীয় মূলধারার অভিনয় কেরিয়ার ছিল, বিতর্কিত হরর ফিল্ম ক্যানিবাল হলোকাস্ট (১৯৮০)-এ প্রফেসর হ্যারল্ড মনরো ছিল তার সর্বাধিক পরিচিত প্রধান ভূমিকা।  তিনি ব্রুকলিনের বেনসনহার্স্টের একটি মধ্যবিত্ত ইতালীয় পাড়ায় বড় হয়েছেন।    জীবনের প্রথমার্ধ  কারম্যান নিউ ইয়র্ক সিটির ব্রুকলিনে জন্মগ্রহণ করেন  কারমান ১৯৭০ সালে ব্রুকলিন কলেজ থেকে স্নাতক পাশ করেন।  কলেজে থাকাকালীন, তিনি তার অভিনয় জীবন শুরু করেন এবং অসংখ্য অফ-ব্রডওয়ে নাটকে অভিনয় করেন।  পরবর্তীতে তিনি আমেরিকান একাডেমি অফ ড্রামাটিক আর্টস- এ অভিনয় নিয়ে পড়াশোনা করেন।     তথ্যসূত্র    বহিঃসংযোগ          বিষয়শ্রেণী:১৯৪৭-এ জন্ম বিষয়শ্রেণী:২০১৮-এ মৃত্যু বিষয়শ্রেণী:মার্কিন পর্নোগ্রাফিক চলচ্চিত্র অভিনেতা বিষয়শ্রেণী:ব্রুকলিন কলেজের প্রাক্তন শিক্ষার্থী বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন ইহুদি অভিনেতা বিষয়শ্রেণী:নিউ ইয়র্ক শহরের অভিনেতা বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:বহুমূত্ররোগে মৃত্যু
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ০৫:৫৪, ৭ মে ২০২৪ (ইউটিসি) আলীর বন্দর এ. এম. মাধ্যমিক বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। উল্লেখযোগ্য প্রচার নেই। তথ্যসূত্রগুলো উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ১৫:৫৮, ৩০ এপ্রিল ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ফারজানা রিক্তা হলেন একজন বাংলাদেশি মডেল, অভিনেত্রী ও উপস্থাপিকা যিনি টেলিভিশন ও চলচ্চিত্রে অভিনয় করে থাকেন।  জীবনী যশোর জেলার নজরুল ইসলাম ও মাহফুজা ইসলামের একমাত্র সন্তান রিক্তা। তিনি জগন্নাথ বিশ্ববিদ্যালয় থেকে রসায়নে স্নাতক ডিগ্রি লাভ করেছেন।  অমিতাভ রেজা পরিচালিত গ্রামীণফোনের একটি বিজ্ঞাপন চিত্রের মাধ্যমে মিডিয়া জগতে পা রাখেন রিক্তা। ২০১৫ সালে মুক্তিপ্রাপ্ত কার্তুজ চলচ্চিত্রের মাধ্যমে চলচ্চিত্রাঙ্গনে অভিষেক ঘটে তার। চলচ্চিত্রটি ছিল বাপ্পারাজ পরিচালিত প্রথম চলচ্চিত্র। এরপর ২০১৬ সালে তার অভিনীত দ্বিতীয় চলচ্চিত্র একাত্তরের নিশান মুক্তি পায়। ২০১৮ সালে তার অভিনীত তৃতীয় চলচ্চিত্র আলতা বানু মুক্তি পায়।  চলচ্চিত্রে অভিনয়ের পাশাপাশি টেলিভিশনেও অভিনয় করেন তিনি। এছাড়া, বাংলাভিশনে স্টার ওয়ার্ল্ড ও গাজী টিভিতে এফএনএফ জার্নি শিরোনামের দুইটি অনুষ্ঠান উপস্থাপনা করেছেন।  চলচ্চিত্র তালিকা বছরচলচ্চিত্র ২০১৫ কার্তুজ ২০১৬ একাত্তরের নিশান ২০১৮ আলতা বানু  নির্বাচিত টিভি নাটক  ডন  জলে ভেজা রং  ব্যাচেলর.কম  দুলাভাই জিন্দাবাদ  টক অব দ্য টাউন  ছোট বউ  ক্যাট হাউজ  বাপ বেটা ৪২০  নির্বাচিত বিজ্ঞাপন  গ্রামীণফোন কলার টিউন  আরএফএল চেয়ার  আরএফএল ফিটিং পাইপ  প্রাণ গ্রিন চিলি সস  গ্রামীণফোন কনফিউশন  সার্ফ এক্সেল  বাংলাদেশ মেলামাইন  প্রাণ ফ্রুটো জুস  জুঁই নারিকেল তেল  বাংলালায়ন ওয়াইম্যাক্স মডেম  রিগাল ফার্নিচার  এয়ারটেল  উপস্থাপনা  স্টার ওয়ার্ল্ড (বাংলাভিশন)  এফএনএফ জার্নি (গাজী টিভি)  তথ্যসূত্র  বহিঃসংযোগ   ফারজানা রিক্তা জীবনী, [Farzana Rikta Biography] বায়োডাটা,উইকি বয়স,প্রেমিক,পরিবার।  বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন উপস্থাপিকা বিষয়শ্রেণী:জীবিত ব্যক্তি বিষয়শ্রেণী:বাংলাদেশী মডেল বিষয়শ্রেণী:জগন্নাথ বিশ্ববিদ্যালয়ের প্রাক্তন শিক্ষার্থী বিষয়শ্রেণী:যশোর জেলার ব্যক্তি বিষয়শ্রেণী:বাংলাদেশী নারী মডেল
সংহিতা নন্দী একজন শাস্ত্রীয় সংগীতশিল্পী, যিনি হিন্দুস্তানি শাস্ত্রীয় সংগীত জগতের নানা ক্ষেত্রে বিচরণ করেছেন। তিনি কিরানা ঘরনার শাস্ত্রীয় সংগীত, ঠুমরী ও খেয়ালে সুদক্ষ।http://meetkalakar.com/Artist/622-Sanhita-Nandi   প্রারম্ভিক জীবন  সংহিতা নন্দীর আদি বাড়ি পশ্চিমবঙ্গ রাজ্যের দুর্গাপুরে। ১৯৯৫ সালে আকাশবাণী কলকাতার শিল্পী হিসেবে গান গাওয়া শুরু করলেও ১৯৯৭ সালে মার্কিন যুক্তরাষ্ট্রে পাড়ি জমান তিনি।  ছোটবেলায় তিনি এ. কাননের কাছ থেকে কিরানা ঘরনার গানের তালিম নিয়েছিলেন।http://www.indianexpress.com/news/sanhita-nandi-impresses-with-precise-taans/565311/ এ. কানন ছিলেন আইটিসি সংগীত রিসার্চ একাডেমির সবচেয়ে প্রবীণ গুরু। এছাড়াও বিনায়ক তোরভি ও মাশকুর আলী খান এর নিকট গানের তালিম নিয়েছেন তিনি।   কর্মজীবন  তিনি ভার‍ত ও ভারতের বাইরের বিভিন্ন দেশের দর্শকদের সামনে সংগীত পরিবেশন করেছেন। তাকে বিভিন্ন সংগীত উৎসবে গান গাওয়ার জন্য আমন্ত্রণ জানিয়েছে কর্তৃপক্ষ। তিনি সওয়াই গন্ধর্ব ভীমসেন সংগীত উৎসব, তানসেন সমারোহ, সপ্তক বার্ষিক সংগীত উৎসব, হরবল্লভ সংগীত সম্মেলন, আইটিসি সংগীত রিসার্চ একাডেমি, গুরুরাও দেশপান্ডে সংগীত সভা, লক্ষ্মী নারায়ণ সংগীত সমারোহ, পরম্পরা নৃত্য ও সংগীত উৎসব, সামাগামা উৎসব, ওস্তাদ রহমত খান সংগীত সম্মেলন, যশবন্ত রাও চৌহান স্মৃতি সংগীত সমারোহ, সংগীত মহাভারতীসহ আরো বিভিন্ন জায়গায় আয়োজকদের ডাকে সংগীত পরিবেশন করেছেন।  তিনি যুক্তরাষ্ট্র ও কানাডার বিভিন্ন স্থানে সংগীত পরিবেশন করেছেন। তিনি যুক্তরাষ্ট্রের ফিলাডেলফিয়ার অ্যানেনবার্গ সেন্টার ফর দ্য পারফর্মিং আর্টস, ওয়াশিংটন ডিসির বিশ্বব্যাংক অডিটোরিয়াম,শিকাগোর বিশ্ব সংগীত উৎসব,  নিউইয়র্কের ছন্দায়ন অল নাইট কনসার্ট, কর্নেল বিশ্ববিদ্যালয়, ড্রেক্সেল বিশ্ববিদ্যালয়, বোস্টনের বিখ্যাত ম্যাসাচুসেট্‌স ইনস্টিটিউট অব টেকনোলজি এবং কানাডার টরেন্টোর আরোহী শাস্ত্রীয় সংগীত উৎসব ও এডমন্টনের অ্যালবার্টা রয়াল মিউজিয়াম ছাড়া উত্তর আমেরিকা মহাদেশের আরও বিভিন্ন স্থানে সংগীত পরিবেশন করেছেন।http://sanhitanandi.com/performance/#1443204171718-4315d264-d16c  এছাড়াও তিনি ইউরোপ মহাদেশের যুক্তরাজ্য, ফ্রান্স, বেলজিয়াম ও নেদারল্যান্ডসসহ আরো বিভিন্ন দেশে পরিবেশন করেছেন।  সল্ট ব্রিজ চলচ্চিত্রে গান গাওয়ার মাধ্যমে তার নেপথ্য সঙ্গীত জগতে অভিষেক হয়। তিনি সল্ট ব্রিজ চলচ্চিত্রে গান গাওয়ার জন্য ৮৮তম অস্কার পুরস্কারের জন্য মনোনীত হয়েছিলেন। ভারত এবং অস্ট্রেলিয়ার যৌথ প্রযোজনায় নির্মিত সল্ট ব্রিজ চলচ্চিত্রে 'বচপন থা' গান গাওয়ার জন্য তিনি মনোনীত হয়েছিলেন। এছাড়া সেরেনিটি শিরোনামের তার একটি গানের অ্যালবাম বাজারে বের হয়েছে।  তার গাওয়া গান পণ্ডিত বিশ্ব মোহন ভাট, পণ্ডিত রাজশেখর মনসুর, পণ্ডিত নয়ন ঘোষ, পণ্ডিত জি. এস. সাচদেব, কে. পরমজ্যোতি ও জন ক্যালিফ্রাদের মত বিখ্যাত সংগীতবোদ্ধাদের মুগ্ধ করেছে।  তথ্যসূত্র  বিষয়শ্রেণী:ভারতীয় ব্যক্তি বিষয়শ্রেণী:পশ্চিমবঙ্গের নারী সঙ্গীতজ্ঞ বিষয়শ্রেণী:জীবিত ব্যক্তি বিষয়শ্রেণী:হিন্দুস্তানি সঙ্গীতশিল্পী বিষয়শ্রেণী:ভারতীয় ধ্রুপদী গায়িকা বিষয়শ্রেণী:পশ্চিমবঙ্গের সঙ্গীতশিল্পী বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:নারী হিন্দুস্তানি সংগীতশিল্পী বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় গায়ক
thumb|left|নেপাল শিবসেনার দেওয়াল-লিখন। এতে লেখা আছে ‘মাওবাদ নিপাত যাক’।  নেপাল শিবসেনা () হল নেপালের একটি হিন্দু জাতীয়তাবাদী রাজনৈতক দল। ১৯৯৯ সালে এই দল গঠিত হয়। এটি ভারতের শিবসেনা দলটির সঙ্গে সম্পর্কযুক্ত। কিরন সিং বুধাঠোকি এই দলের সভাপতি।  তালিবানরা প্রাচীন বৌদ্ধ নিদর্শনগুলি ধ্বংস করতে শুরু করলে, নেপাল শিবসেনা তার তীব্র প্রতিবাদ করে।P. 38 Religious Freedom in Asia By Edward P. Lipton  তথ্যসূত্র  বিষয়শ্রেণী:নেপালি হিন্দু রাজনৈতিক দল বিষয়শ্রেণী:নেপালে হিন্দু জাতীয়তাবাদ বিষয়শ্রেণী:শিবসেনা
thumb|গ্লিং-রাস-পা-পাদ-মা-র্দো-র্জে গ্লিং-রাস-পা-পে-মা-র্দো-র্জে () (১১২৮-১১৮৮) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।   প্রথম জীবন  গ্লিং-রাস-পা-পে-মা-র্দো-র্জে ১১২৮ খ্রিষ্টাব্দে তিব্বতের স্ম্যাং-স্তোদ অঞ্চলে গ্লিং-স্মাদ পরিবারগোষ্ঠীতে জন্মগ্রহণ করেন। শৈশবে তিনি তার চিকিৎসক পিতার নিকটে চিকিৎসাশাস্ত্র সম্বন্ধে শিক্ষা নেওয়া শুরু করলেও মাত্র বারো বছর বয়সে তার পিতার মৃত্যু হলে এই শিক্ষালাভ থেকে তাকে বিরত হতে হয়। ষোল বছর বয়সে তিনি বৌদ্ধ ভিক্ষুতে পরিণত হয়ে তিনি র্ন্যিং মা তত্ত্ব সম্বন্ধে শিক্ষালাভ করেন। কিন্তু কয়েকদিন পরে জো-মো-স্মান-মো () নামক এক মহিলাকে বিবাহ করে তিনি সন্ন্যাসধর্ম থেকে পিছু হটেন।   শিক্ষা  গ্লিং-রাস-পা-পে-মা-র্দো-র্জে এবং তার স্ত্রী জো-মো-স্মান-মো দুজনে খ্যুং-ত্শাং-পা-য়ে-শেস-ব্লা-মা () নামক বৌদ্ধ পণ্ডিতের নিকট রাস-ছুং-স্ন্যান-র্গ্যুদ () সম্বন্ধে শিক্ষালাভ করেন। সায়ত্রিশ বছর বয়সে গ্লিং-রাস-পা-পে-মা-র্দো-র্জে বিখ্যাত বৌদ্ধ পণ্ডিত ফাগ-মো-গ্রু-পা-র্দো-র্জে-র্গ্যাল-পোর নিকটে শিক্ষাগ্রহণ করেন।   তথ্যসূত্র    আরো পড়ুন   Roerich, George, trans. 1996. The Blue Annals. 2nd ed. Delhi: Motilal Banarsidas, pp. 659–664.  Martin, Dan. 1979. “Gling-ras-pa and the Founding of the 'Brug-pa School.” The Tibet Society Bulletin, vol. 13 (June), pp. 56–69.  Miller, W. Blythe. 2005. “The Vagrant Poet and the Reluctant Scholar: A Study of the Balance of Iconoclasm and Civility in the Biographical Accounts of Two Founders of the 'Brug pa Bka' brgyud Lineages” Journal of the International Association of Buddhist Studies, vol. 28, no. 2, pp. 369–410.  বিষয়শ্রেণী:১১২৮-এ জন্ম বিষয়শ্রেণী:১১৮৮-এ মৃত্যু বিষয়শ্রেণী:দ্রুকপা কাগ্যু
ফুটবল ক্লাব রুখ লভিউ (, ; এছাড়াও ফুটবল ক্লাব রুখ ভিনিকি, এফসি রুখ লভিউ অথবা রুখ লভিউ নামে পরিচিত) হচ্ছে লভিউ ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০০৩ প্রতিষ্ঠিত হয়েছে। রুখ লভিউ তাদের সকল হোম ম্যাচ লভিউয়ের স্কিফ স্টেডিয়ামে খেলে থাকে; যার ধারণক্ষমতা হচ্ছে ৩,৭৪২। বর্তমানে এই ক্লাবের ম্যানেজারের দায়িত্ব পালন করছেন ইভান ফেদিক এবং সভাপতির দায়িত্ব পালন করছেন হ্রিহোরি কোজলোভস্কিলুক। ইউক্রেনীয় রক্ষণভাগের খেলোয়াড় ভলোদিমির জাস্তাভনি এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, রুখ লভিউ এপর্যন্ত ১টি শিরোপা জয়লাভ করেছে; যা হচ্ছে ইউক্রেনীয় অপেশাদার ফুটবল চ্যাম্পিয়নশিপ শিরোপা।  অর্জন ঘরোয়া ইউক্রেনীয় প্রথম লিগ রানার-আপ (১): ২০১৯–২০ ইউক্রেনীয় দ্বিতীয় লিগ রানার-আপ (১): ২০১৬–১৭  ইউক্রেনীয় অপেশাদার ফুটবল চ্যাম্পিয়নশিপ চ্যাম্পিয়ন (১): ২০১৪ রানার-আপ (২): ২০১৩, ২০১৫  তথ্যসূত্র  বহিঃসংযোগ      বিষয়শ্রেণী:ফুটবল ক্লাব রুখ লভিউ বিষয়শ্রেণী:ইউক্রেনীয় প্রিমিয়ার লিগের ক্লাব বিষয়শ্রেণী:ইউক্রেনের ফুটবল ক্লাব বিষয়শ্রেণী:২০০৩-এ ইউক্রেনে প্রতিষ্ঠিত বিষয়শ্রেণী:২০০৩-এ প্রতিষ্ঠিত ফুটবল ক্লাব
thumb|"হে ডিডল ডিডল" এর একটি সুপরিচিত নার্সারি ছড়ার চিত্রণ শিশুতোষ ছড়া বাংলাদেশ, ভারত, ব্রিটেনসহ অন্যান্য অনেক দেশের শিশুদের জন্য রচিত ঐতিহ্যবাহী কবিতা বা গান। ইংরেজিতে একে নার্সারি রাইম বলা হয়ে থাকে। তবে নার্সারি রাইম শব্দটির ব্যবহার ১৮ শতকের শেষ অথবা ১৯ শতকের প্রথম দিকে শুরু হয়। মাদার গোজ রাইম শব্দটি এর সমার্থকপ্রায়।  ষোড়শ শতাব্দীর মাঝামাঝি থেকে শিশুতোষ ছড়াগুলো ইংরেজি নাটকে রেকর্ড করা শুরু হয়। অধিকাংশ জনপ্রিয় ইংরেজি ছড়াই ১৭ তম এবং ১৮ শতকে রেকর্ড করা হয়েছে।A. Fox, Oral and Literate Culture in England, 1500–1700 (Oxford University Press, 2000), p. 202.  শিশুতোষ ছড়া তৈরি হয় মূলত শিশু-মনোরঞ্জনের উদ্দেশ্যে। ১৮৯৯ খ্রিষ্টাব্দে যোগীন্দ্রনাথ সরকার শিশুতোষ ছড়াকে প্রথম গ্রন্থভুক্ত করেন এবং গ্রন্থটির নাম দেন 'খুকুমণির ছড়া' এই গ্রন্থটির ভূমিকায় সর্বপ্রথম রামেন্দ্র সুন্দর ত্রিবেদী ছড়াকে সাহিত্যের একটি অন্যতম শাখা হিসেবে স্বীকৃতি দেন। রবীন্দ্রনাথ ঠাকুর তার সম্পাদিত কাব্যগ্রন্থে সুকুমার রায়ের ছড়া সংকলিত করে ছড়ার গ্রহণযোগ্যতাকে মজবুত করেন।  শিশুতোষ ছড়ার অর্থ  শিশুতোষ ছড়া প্রায়শই এলোমেলো অর্থবিশিষ্ট হয়। তবে কোনো কোনোটি গূঢ় ও সন্নিহিত অর্থ বহন করে।  শিশুতোষ ছড়া ও শিক্ষা এটি যৌক্তিক প্রমাণিত হয়েছে যে শিশুতোষ ছড়াগুলো বাচ্চাদের মনোজাগতিক বিকাশে বিস্তর সহায়তা করে।R. Bayley, Foundations of Literacy: A Balanced Approach to Language, Listening and Literacy Skills in the Early Years, 2004.  গবেষণাটিতে আরো বলা হয়েছে যে সঙ্গীত এবং ছড়া স্থানিক যুক্তিতে একটি শিশুর দক্ষতা বৃদ্ধি করে, যা গণিত দক্ষতায় সহায়তা করে।Associated Press, "Study says preschool music lessons may aid math skills", Chicago Tribune, August 14, 1994.  আরও দেখুন   শিশুতোষ গান  গণনা করার খেলা  আঙুল খেলা  লোকাচারবিদ্যা  শিশুসংগীত  শিশুতোষ গান  লিমেরিক (কবিতা)  নার্সারি ছড়ার তালিকা  মৌখিক প্রথা  উই সিং  তথ্যসূত্র  উৎস  বিষয়শ্রেণী:শিশুদের কবিতা বিষয়শ্রেণী:শিশুতোষ গান বিষয়শ্রেণী:শিশুদের ছড়া বিষয়শ্রেণী:শিশুতোষ কবিতা বিষয়শ্রেণী:শিশুতোষ ছড়া
thumb|300px|দুপুরবেলায় তোলা বোহেমিয় অরণ্যের একাংশের ছবি thumb|300px|বোহেমীয় অরণ্যের ভূ-সংস্থানিক মানচিত্র বোহেমীয় অরণ্য () মধ্য ইউরোপের একটি অনুচ্চ পর্বতশ্রেণী। ভৌগলিকভাবে পর্বতগুলি চেক প্রজাতন্ত্রের দক্ষিণ বোহেমিয়া অঞ্চল থেকে অস্ট্রিয়া হয়ে জার্মানির বাভারিয়া পর্যন্ত বিস্তৃত। পর্বতগুলি চেক প্রজাতন্ত্র এবং জার্মানি ও অস্ট্রিয়ার মধ্যে একটি প্রাকৃতিক সীমান্ত সৃষ্টি করেছে। ঐতিহাসিক কারণে পর্বতগুলির বোহেমীয় ও জার্মান ঢালের নাম ভিন্ন। (চেক ভাষায় বোহেমীয় অংশটির নাম সুমাভা (Šumava আ-ধ্ব-ব: ) এবং জার্মান বাভারীয় অংশটির নাম Zadní Bavorský les। অন্যদিকে জার্মান ভাষায় বোহেমীয় অংশটির নাম ব্যোমারভাল্ড (Böhmerwald, আক্ষরিক অর্থে বোহেমীয় অরণ্য'), এবং বাভারীয় অংশের নাম বায়েরিশার ভাল্ড (Bayerischer Wald, অর্থাৎ বাভারীয় অরণ্য)। এই নিবন্ধে বোহেমীয় অরণ্য নিয়ে আলোচনা করা হয়েছে। বাভারীয় অরণ্যের জন্য দেখুন: বাভারীয় অরণ্য।  বোহেমীয় অরণ্য মূলত গভীর অরণ্য আচ্ছাদিত একটি পর্বতশ্রেণী যার পর্বতগুলির গড় উচ্চতা ৮০০ থেকে ১৪০০ মিটার। এর সর্বোচ্চ শৃঙ্গটির নাম গ্রোসার আর্বার (Großer Arber)। ১৪৫৬ মিটার উঁচু এই পর্বতটি বাভারীয় পার্শ্বে অবস্থিত। বোহেমীয় অংশের সর্বোচ্চ পর্বতটি হল প্লেচি (১৩৭৮ মিটার)। এটি ইউরোপের সবচেয়ে প্রাচীন পর্বতশ্রেণীগুলির একটি। সময়ের সাথে সাথে পর্বতগুলি ক্ষয়ে গিয়ে বর্তমানের প্রায় মসৃণ গোলাকার রূপ পেয়েছে। এখানকার সুউচ্চ মালভূমির অত্যন্ত শীতল জলবায়ু আবাস-অনুকূল নয়। এ অঞ্চলে প্রচুর পিট-কয়লা সমৃদ্ধ জলাভূমি আছে।  বিষয়শ্রেণী:চেক প্রজাতন্ত্রের পর্বত
ওয়েসলি "ওয়েস" মাইকেল ব্রাউন (জন্ম অক্টোবর ১৩, ১৯৭৯ লংসাইট, ম্যানচেস্টার) একজন ইংরেজ ফুটবল খেলোয়াড়, যিনি ম্যানচেস্টার ইউনাইটেড ক্লাবের পক্ষে প্রিমিয়ার লিগে খেলে থাকেন। শৈশবে ওয়েস ফ্লেচার মস রেঞ্জার্স দলে খেলতেন।   তথ্যসূত্র    বহিঃসংযোগ     Wes Brown bio at ManUtd.com  Wes Brown  Soccernet.com. Wes Brown. Retrieved August 14, 2004.  বিষয়শ্রেণী:ইংরেজ পুরুষ ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:১৯৭৯-এ জন্ম বিষয়শ্রেণী:প্রিমিয়ার লিগের খেলোয়াড় বিষয়শ্রেণী:জীবিত ব্যক্তি বিষয়শ্রেণী:ব্ল্যাকবার্ন রোভার্স ফুটবল ক্লাবের খেলোয়াড় বিষয়শ্রেণী:সান্ডারল্যান্ড এএফসির খেলোয়াড় বিষয়শ্রেণী:ইন্ডিয়ান সুপার লিগের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:কেরল ব্লাস্টার্স ফুটবল ক্লাবের খেলোয়াড় বিষয়শ্রেণী:লংসাইটের ব্যক্তি বিষয়শ্রেণী:ম্যানচেস্টারের ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:ভারতে প্রবাসী ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:ইংরেজ প্রবাসী পুরুষ ফুটবলার
নাগরিক সেবা, বাংলাদেশ সংক্ষেপে নাগরিক সেবা। বাংলাদেশের সব শহরে, গ্রামে, ওয়ার্ডে ডিজিটাল সেবা অনলাইনে নিশ্চিত করার লক্ষ্যে প্রধান উপদেষ্টা চালু করেন এই সেবা আউটলেট।  উদ্দেশ্যে  এক ঠিকানায় নাগরিকের কাছে সব সেবা পৌঁছে দিতে প্রধান উপদেষ্টার কার্যালয়ের উদ্যোগে আসছে 'নাগরিক সেবা বাংলাদেশ'-নামের নতুন আউটলেট, যার সংক্ষেপিত রূপ 'নাগরিক সেবা'। সরকারি সেবা এখন জনগণের দোরগোড়ায় পৌঁছানোর উদ্যোগ হিসেবে প্রতিটি মন্ত্রণালয়কে অন্তত দুটি গুরুত্বপূর্ণ সেবা; যা নাগরিক সেবা কেন্দ্রে (কিয়স্ক) এখনই নেওয়া যাবে তার তালিকা দিতে নির্দেশনা দেওয়া হয়েছে। শুরুতে প্রায় একশ' সেবা দিয়ে এই কার্যক্রম শুরু হবে। স্বাধীন উদ্যোক্তাদের মাধ্যমে 'নাগরিক সেবা' কেন্দ্র পৌঁছে যাবে বাংলাদেশের সব শহরে, সব গ্রামে এবং ওয়ার্ডে। উল্লেখ্য, 'নাগরিক সেবা' কেন্দ্রে আবেদনের পরে নাগরিকে আবেদনের জন্য 'প্রিন্টেড পেপার' নিয়ে কোনো সরকারি বা আধা বেসরকারি অফিসে যেতে হবে না। বরং সেবা কেন্দ্রের সাইট থেকে অনলাইনে জমা দেওয়া অবেদন সরাসরি ট্র্যাকিং নাম্বারসহ সংশ্লিষ্ট অফিসে পৌঁছে দেওয়া হবে। এর পেছনে কাজ করবে একটি শক্তিশালী ও নিরাপদ সার্ভিস বাস। ন্যাশনাল সার্ভিস বাস মন্ত্রণালয়গুলোর মধ্যে ইন্টার-অপারেবিলিটি নিশ্চিত করবে।   কার্যক্রম  নাগরিক সেবার মাধ্যমে সরকারি সেবা এখন জনগণের দোরগোড়ায় পৌঁছানোর উদ্যোগ হিসেবে প্রতিটি মন্ত্রণালয়কে অন্তত দুটি গুরুত্বপূর্ণ সেবা, যা নাগরিক সেবা কেন্দ্রে এখনই দেওয়া যাবে, তার তালিকা দিতে নির্দেশনা দেওয়া হয়েছে। শুরুতে প্রায় ১০০টি সেবা দিয়ে এই কার্যক্রম শুরু হবে জানিয়ে প্রধান উপদেষ্টার বিশেষ সহকারী ফয়েজ আহমদ তৈয়্যব জানান, ন্যাশনাল ইন্টার-অপারেবিলিটি ফ্রেমওয়ার্ক এবং ডেটা গভর্ন্যান্স কাঠামো গঠন ও কার্যকরের পাশাপাশি ডিজিটাল রূপান্তরে গতি বাড়াবে এই উদ্যোগ।    তথ্যসূত্র    বহিঃসংযোগ    নাগরিক সেবা এর ওয়েবসাইট  বিষয়শ্রেণী:বাংলাদেশের সেবা প্রদানকারী কোম্পানি
লিবীয় জাতীয় সেনাবাহিনী ( LNA ; ; আল-জাইশুল ওয়াতানি আল–লিব্বি ) অথবা লিবীয় জাতীয় আরব সেনাবাহিনী ( ; আল-জায়শুল ওয়াতানী আল-আরাবি আল–লিব্বি ) হলো লিবিয়ার সামরিক বাহিনীর একটি প্রধান শাখা, যা ফিল্ড মার্শাল খলিফা হাফতারের নেতৃত্বে নামে মাত্র একটি ঐক্যবদ্ধ জাতীয় বাহিনী ছিল, ২০১৫ সালের ২রা মার্চ যখন তাকে এই বাহিনীর ভূমিকার জন্য মনোনীত করা হয়েছিল।   ২০১৪ সালে বাহিনীটি অপারেশন ডিগনিটি শুরু করে, যা জেনারেল ন্যাশনাল কংগ্রেস (GNA), স্থানীয় সশস্ত্র মিলিশিয়া এবং জিহাদি সংগঠনগুলির বিরুদ্ধে একটি সামরিক অভিযান ছিল। পরবর্তীতে যখন ত্রিপোলিতে আন্তর্জাতিকভাবে স্বীকৃত গভর্নমেন্ট অফ ন্যাশনাল অ্যাকর্ড প্রতিষ্ঠিত হয়, তখন লিবীয় সামরিক বাহিনীর একটি অংশকে লিবীয় আর্মি নামে নামকরণ করা হয় এবং অপর অংশটি লিবীয় জাতীয় সেনাবাহিনী নামটি বজায় রাখে।  বাহিনীটির প্রায় অর্ধেকই মিলিশিয়া, যার মধ্যে রয়েছে মাদখালি মিলিশিয়া  এবং সুদানি, চাদিয়ান ও রুশ ভাড়াটে, যারা একসাথে বাহিনীটির কার্যকরী অংশ। বাহিনীটির নিজস্ব বিমানবাহিনী রয়েছে। তবে লিবীয় নৌবাহিনীর অধিকাংশই জিএনএর প্রতি অনুগত।  বাহিনীটির লিবিয়ার রাজনৈতিক ব্যবস্থায় হস্তক্ষেপের করার নজিরের মধ্যে রয়েছে, ২০১৬ সালের শেষদিকে মোট ২৭ টির মধ্যে নয়টি নির্বাচিত পৌর কাউন্সিলের প্রতিস্থাপন এবং বেশিরভাগই সামরিক ব্যক্তিদের দ্বারা নির্বাচিত মেয়রদের প্রতিস্থাপন করা।    তথ্যসূত্র   বিষয়শ্রেণী:লিবিয়ার সামরিক বাহিনী বিষয়শ্রেণী:লিবিয়ার বিদ্রোহী দল
আনশা সায়েদ () হলেন একজন ভারতীয় মডেল এবং টেলিভিশন অভিনেত্রী।Catfight on the sets! - The Times of India তিনি সনি টিভি'র জনপ্রিয় গোয়েন্দা ধারাবাহিক সি.আই.ডি.-তে পূরবী চরিত্রে অভিনয় করে সর্বাধিক জনপ্রিয়তা লাভ করেন। এছাড়াও তিনি লাগি তুঝছে লগন, রাঙ বাদালতি ওড়ানি সহ বিভিন্ন জনপ্রিয় টিভি ধারাবাহিকে অভিনয় করেছেন।Actress Ansha Sayeed to quit the Colors' show to play the cop in Sony TV's CID. - The Times of IndiaAnsha-Sayeed: Actress Ansha Sayeed to quit the Colors' show to play the cop in Sony TV's CID. - The Times of India   প্রারম্ভিক জীবন  আনশা মুম্বইয়ের বান্দ্রায় বড় হয়েছেন। তিনি বান্দ্রা'র এম. এম. কে. কলেজের প্রাক্তন ছাত্রী। মূলত তিনি সাংবাদিক হতে চেয়েছিলেন, কিন্তু সফল অডিশনের পর অভিনেত্রী হিসেবে কর্মজীবন শুরু করেন।   কর্মজীবন  আনশা আহট, লাগি তুঝসে লগন সহ বিভিন্ন জনপ্রিয় ধারাবাহিকে অভিনয় করেছেন। তিনি সি.আই.ডি.-তে সাব-ইন্সপেক্টর পূরবী চরিত্রে অভিনয়ের জন্য সর্বাধিক পরিচিত।   চলচ্চিত্রের তালিকা  বছরচলচ্চিত্রভাষা চরিত্র২০২৩ইয়ান সুপারস্টারতুলুঅনন্যা    টেলিভিশন  বছরঅনুষ্ঠানচরিত্র ২০০৫ আহট ২  ২০০৬–২০০৭ কিয়া হোগা নিম্মো কা ঋতি সেহগল ২০০৬–২০০৮, ২০১১–২০১৮; ২০২৪–বর্তমানসি.আই.ডি.পূরবী সহ বিভিন্ন চরিত্র ২০০৭ দলি সাজা কে নম্রতা বীর কাপুর  ২০০৮–২০০৯ বন্ধন সাত জনমো কা নিকিতা গুপ্তা  ২০০৮–২০০৯আয়ে দিল-এ-নাদান সোনাক্ষী  ২০০৯–২০১০ কেসারিয়া বালাম আও হামারে দেশ ধুমরি  ২০১০ ইয়াহা ম্যায় ঘর ঘর খেলি কনিকা প্রকাশ  ২০১০–২০১১ লাগি তুঝছে লগন লীলাবতি (লীলা)  ২০১১রাঙ বাদালতি ওড়ানি জেনি  ২০১৯ সি.আই.এফ. ইন্সপেক্টর মীনাক্ষী ২০২০  রাধাকৃষ্ণ শিখান্দিনি২০২১  কামনা সঙ্গিনী  সাবধান ইন্ডিয়া ইন্সপেক্টর দীপ্তি সিং মৌকা-এ-ভরদত ইন্সপেক্টর অন্বেষা পুরহিত ২০২২ হিউম্যান শালিনি ২০২৩–২০২৪ শিব শক্তি – তাপ ত্যাগ তাণ্ডব বজরঙ্গি ২০২৪ শ্রীমদ রামায়ণ তাড়কা   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় মডেল বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:১৯৮৮-এ জন্ম
ডিজিটাল অরকা () কানাডার ব্রিটিশ কলাম্বিয়ার ভ্যানকুভার কনভেনশন সেন্টারের পাশে জ্যাক পুল প্লাজায় অবস্থিয় একটি ঘাতক তিমির ভাস্কর্য। ভাস্কর ডগলাস কুপল্যান্ড নির্মিত ভাস্কর্যটি ২০০৯ সালে স্থাপিত হয়েছে। মরিচাবিহীন ইস্পাতের কাঠামোতে চুর্ণের প্রলেপ দেওয়া অ্যালুমিনিয়াম ভাস্কর্যটি বর্তমানে বিসি প্যাভিলিয়ন কোম্পানির মালিকানাধীন।   ইতিহাস  ভ্যানকুভার শহর কর্তৃপক্ষ ২০০৯ সালে ভাস্কর্যটির নকশা, নির্মাণ ও স্থাপনের অনুমোদন দেয়। একই বছর এটি ভ্যানকুভার কনভেনশন সেন্টারের উত্তর-পশ্চিম প্রান্তে স্থাপন করা হয়। এটি ভাস্কর কুপল্যান্ডের নিজ শহরের জন্য নির্মিত জনসাধারণের জন্য উন্মুক্ত প্রথম ভাস্কর্য। ২০২২ সালে, একটি পরিবেশবাদী দল ব্রিটিশ কলাম্বিয়ার পুরানো-বর্ধিত বনগুলি কর্তনের প্রতিবাদে ডিজিটাল অরকা  সহ ভ্যানকুভারের বিভিন্ন উল্লেখযোগ্য স্থাপনাগুলিতে স্প্রে দিয়ে রঙ ছিটিয়ে দেয়।   বর্ণনা  ভাস্কর্যটি কানাডার ভ্যানকুভারের জ্যাক পুল প্লাজায় অবস্থিত। ভাস্কর্যটি কালো এবং সাদা ঘনক দ্বারা তৈরি একটি ঘাতক তিমিকে চিত্রিত করে, ঘনকগুলির মাধ্যমে ভাস্কর্যটিতে দৃশ্যমান বিশেষ আবহ তৈরি করে যেন এটি একটি পিক্সেল দিয়ে সাজানো ডিজিটাল চিত্র। ভাস্কর্যটিতে মরিচাবিহীন ইসপাতের আর্মেচার এবং অ্যালুমিনিয়াম চুর্ণের আবরণ রয়েছে।   অভ্যর্থনা  স্থাপত্য বিষয়ক সাময়িকী আর্কিটেকচারাল ডিজাইন এটিকে "একইসাথে সুন্দর এবং উদ্ভট" হিসাবে বর্ণনা করেছিল। ভোগে সাময়িকিতে জন অর্টভেড বলেছেন যে মূর্তিটি ঘাতক তিমিকে "আধুনিকীকরণ এবং ডিজিটাল যুগের সাথে লড়াই করে" কম ভীতিকর করে তোলে। এবোটসফোর্ড শহরের রবিন স্যাথার প্রায় ৫০০০ লেগো ঘনক দিকে ডিজিটাল অরকার একটি অবিকল অনুকৃতি তৈরি করেছিলেন।   তথ্যসূত্র    বহিঃসংযোগ     বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:কোল হারবার বিষয়শ্রেণী:কানাডার প্রাণী ভাস্কর্য বিষয়শ্রেণী:কানাডার অ্যালুমিনিয়াম ভাস্কর্য বিষয়শ্রেণী:২০০৯-এর ভাস্কর্য বিষয়শ্রেণী:মরিচাবিহীন ইস্পাতের ভাস্কর্য বিষয়শ্রেণী:ভ্যানকুভারের পর্যটন আকর্ষণ বিষয়শ্রেণী:তিমির ভাস্কর্য বিষয়শ্রেণী:কানাডিয় ভাস্করদের কাজ বিষয়শ্রেণী:ভ্যানকুভারের বহিরাঙ্গন ভাস্কর্য
মুহাম্মদ জুমা ইদ আল বালুশি (, ; ২৮ জানুয়ারি ১৯৯৭; মুহাম্মদ জুমা নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব শাবাব আল আহলি এবং সংযুক্ত আরব আমিরাত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।  আমিরাতি ফুটবল ক্লাব আল শাবাবের যুব পর্যায়ের হয়ে খেলার মাধ্যমে জুমা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৫–১৬ মৌসুমে, আমিরাতি ক্লাব আল শাবাবের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল শাবাবের হয়ে দুই মৌসুমে ৩৭ ম্যাচে ৫টি গোল করার পর ২০১৭–১৮ মৌসুমে তিনি শাবাব আল আহলিতে যোগদান করেছেন।  ২০১৬ সালে, জুমা সংযুক্ত আরব আমিরাত অনূর্ধ্ব-২০ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত সংযুক্ত আরব আমিরাতের বয়সভিত্তিক দলের হয়ে খেলার পর, তিনি ২০২১ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৫ ম্যাচে ১টি গোল করেছেন।  প্রারম্ভিক জীবন মুহাম্মদ জুমা ইদ আল বালুশি ১৯৯৭ সালের ২৮শে জানুয়ারি তারিখে সংযুক্ত আরব আমিরাতের দুবাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জুমা সংযুক্ত আরব আমিরাত অনূর্ধ্ব-২০ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।  ২০২১ সালের ৭ই জুন তারিখে, ২৪ বছর, ৪ মাস ও ১০ দিন বয়সে, ডান পায়ে ফুটবল খেলায় পারদর্শী জুমা থাইল্যান্ডের বিরুদ্ধে অনুষ্ঠিত ২০২২ ফিফা বিশ্বকাপের ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। উক্ত ম্যাচের ৭৫তম মিনিটে আক্রমণভাগের খেলোয়াড় কাইয়ো কানেদো কোরেয়ার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি সংযুক্ত আরব আমিরাত ৩–১ গোলের ব্যবধানে জয়লাভ করেছিল।  পরিসংখ্যান আন্তর্জাতিক   দল  সাল  ম্যাচ  গোল সংযুক্ত আরব আমিরাত  ২০২১  ৫  ০ সর্বমোট  ৫  ১  তথ্যসূত্র  বহিঃসংযোগ            বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:আমিরাতি ফুটবলার বিষয়শ্রেণী:ফুটবল উইঙ্গার বিষয়শ্রেণী:ইউএই প্রো লিগের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বালুচ বংশোদ্ভূত আমিরাতি ব্যক্তি বিষয়শ্রেণী:শাবাব আল আহলি ক্লাবের খেলোয়াড়